
Tasg 4

Diogelu mewn maes nad yw'n brif faes gwaith i chi

Canllawiau: 
Mae angen gweithwyr cymdeithasol sydd newydd gymhwyso ar Gofal Cymdeithasol Cymru i ddarparu tystiolaeth am eu dealltwriaeth o waith diogelu gydag oedolion a phlant.  Bydd yr aseiniad isod yn eich galluogi i ddangos hyn. D.S. os ydych yn gweithio fel arfer ym maes diogelu plant dylech ysgrifennu am ddiogelu oedolion.  Os ydych fel arfer yn gweithio gydag oedolion yna dylech ysgrifennu am ddiogelu plant.  Gwnewch yn siŵr eich bod yn bodloni’r canlyniadau dysgu ar gyfer y dasg hon (gweler atodiad 5 y llawlyfr).

	Cwestiwn a:
Mewn maes nad yw’n brif ffocws i’ch gwaith (gweler y canllawiau uchod) eglurwch y ddeddfwriaeth berthnasol, a’r polisïau a’r gweithdrefnau cenedlaethol, lleol a sefydliadol ar gyfer diogelu. 

500 o eiriau (+/- 10%: dylech gynnwys nifer y geiriau ar ddiwedd pob adran).


Yn y dasg yma byddwn yn edrych ac yn egluro deddfwriaethau perthnasol, polisïau a gweithdrefnau cenedlaethol, lleol a sefydliadol ar gyfer diogelu o fewn y maes oedolion. Yn ogystal â hyn byddwn yn egluro beth yw rôl gweithiwr cymdeithasol o fewn diogelu oedolion. Gweler mai’r brif ddeddfwriaeth sydd yn cael ei gyfeirio ato o fewn maes diogelu oedolion ydi’r Ddeddf Gwasanaethau Cymdeithasol a Llesiant (Cymru) 2014. Mae’r ddeddf yma yn datgan fod gan awdurdod lleol dyletswydd os yw’n eglur i asesu i weld os oes gan oedolyn unrhyw anghenion gofal a chefnogaeth wrth wneud yr asesiad yma mae angen i’r awdurdod lleol adnabod y canlyniadau mae’r oedolyn eisiau o fewn ei bywyd ddydd i ddydd. Gall y canlyniadau yma ddeillio o ofal a chefnogaeth, gwasanaethau ataliol neu unrhyw wybodaeth a chyngor.

Yn adran 126 (1) o’r Ddeddf Gwasanaethau Cymdeithasol a Llesiant (Cymru) 2014 mae’n nodi beth olygir o oedolyn mewn perygl o niwed, esgeuluso neu gam-drin. Y diffiniad ydi fod oedolyn sydd mewn risg yn cael ei adnabod fel unigolyn sydd yn profi neu mewn risg o brofi unrhyw gamdriniaeth neu esgeuluso, sydd gydag anghenion gofal a chefnogaeth neu oedolyn sydd ddim yn gallu diogelu eu hunain oddi wrth camdriniaeth neu esgeulustod. Gweler fod Gweithdrefnau Diogelu Cymru 2019 yn nodi'r broses diogelu a ffyrdd gwahanol sut all oedolyn cael ei ddiogelu. Un o’r prif ffyrdd yw sicrhau os yw pryderon ynglŷn â chamdriniaeth neu esgeuluso yn cael ei chydnabod fod gan bawb dyletswydd i adrodd y pryderon a dechrau ymchwilio (Gofal Cymdeithasol Cymru 2024). O fewn maes oedolion bydd sgwrs ‘what matters’ yn cael ei gyflawni. Mae’r sgwrs ‘what matters’ yn ffordd i adnabod sut mae’r unigolyn eisiau byw, unrhyw rwystrau a beth yw’r gefnogaeth a ellir cael ei rhoi mewn lle i wella’r sefyllfa (Gofal Cymdeithasol Cymru 2024).

Mae dangosyddion o niwed, cam-drin neu esgeuluso o fewn oedolion yn cael ei drafod yn y Gweithdrefnau Diogelu Cymru. Gweler fod yno nifer o wahanol ffyrdd o gamdriniaeth gall hyn fod yn gorfforol, rhywiol, emosiynol, trais domestig, ariannol ac hunan-esgeulustod. Gall dangosyddion posibl fod oedolyn yn profi esgeulustod edrych fel bod nhw yn byw mewn amgylchedd gwael, cyflwr corfforol gwael a diffyg maeth neu yn colli pwysau heb esboniad (Gweithdrefnau Diogelu Cymru 2019). Y dangosyddion posibl wrth edrych a’r oedolyn sydd yn cael ei cham-drin yn ariannol ydi fod ei eiddo personol nhw ar goll, diffyg arian neu dynnu arian o gyfrifon heb esboniad (Gweithdrefnau Diogelu Cymru 2019). Mae’n hynod bwysig ein bod yn ymwybodol o’r dangosyddion yma. Mae gan weithwyr cymdeithasol rôl o fewn maes diogelu oedolion i sicrhau fod yr oedolyn maent yn ei gefnogi yn cael y gefnogaeth gywir a bod ei anghenion yn cael ei gyrraedd a bod yno ddim anghenion pwysig yn cael ei fethu.

Mae’r Gweithdrefnau Diogelu Cymru (2019) yn datgan yn adran 1 fod diogelu effeithiol angen i bob ymarferydd a sefydliad chwarae eu rhan a chyfrannu at ddiogelu a hyrwyddo llesiant yr oedolyn sy’n wynebu risg. Dyma yw un o rolau mae gweithiwr cymdeithasol yn ffocysu ar wrth ddelio gyda diogelu o fewn maes oedolion. Mae’n bwysig fod gweithwyr cymdeithasol hefyd yn rhannu gwybodaeth rhwng asiantaethau a gweithio mewn ffordd amlddisgyblaethol. 

528 Geiriau.







	Cwestiwn b:
Myfyriwch ar y gwahaniaeth rhwng diogelu ym maes gwaith oedolion a gwaith plant.


400 o eiriau (+/- 10%: dylech gynnwys nifer y geiriau ar ddiwedd pob adran).


Yn y dasg yma byddwn yn myfyrio'r gwahaniaeth rhwng diogelu yn faes gwaith oedolion a gwaith plant. Y prif wahaniaethau rwyf am ffocysu ar yn y dasg yma ydi'r ffactor o ganiatâd, capasiti ac y wahanol strwythurau sydd o fewn maes oedolion a phlant. Y prif wahaniaeth ydi fod y ffactor o ganiatâd yn bwysig o fewn y maes oedolion gweler fod hyn yn wahanol iawn i faes plant. Gweler fod gan oedolion y caniatâd i wrthod gwasanaeth gan wasanaethau cymdeithasol os dyma yw ei dymuniad. Wrth drafod caniatâd gyda maes plant mae’n ychydig yn wahanol gan fod gan weithwyr cymdeithasol fwy o hawliau i ymyrryd i gefnogi teuluoedd os oes pryderon diogelu. Mae’r Ddeddf Gwasanaethau Cymdeithasol a Llesiant (Cymru) 2014 yn honni yn adran 126 fod rhaid i awdurdod lleol gael achos rhesymol i wneud ymholiadau addas i weld os oes angen gweithredu ar y pryderon. 

Gwahaniaeth arall sydd angen ei adnabod ydi’r ffactor o capasiti. O fewn maes plant nid ydi’r ffactor o capasiti yn rhywbeth sydd yn cael ei edrych ar gan fod o ddim yn berthnasol. Ond mewn maes oedolion mae capasiti yn berthnasol iawn. Mae’r Ddeddf Galluedd Meddyliol 2005 yn ddeddf berthnasol o fewn maes oedolion ond nid ydy’r ddeddf yma yn cael ei ddefnyddio wrth weithio gyda phlant. Mae’r ddeddf yn datgan bod angen cymryd yn ganiataol bod gan unigolyn galluedd i wneud penderfyniadau dros ei hunain oni bai ei bod yn cael ei brofi yn wahanol (NHS 2021).

O fewn diogelu oedolion mae rhaid edrych fod gan oedolion yr galluedd os nad fod hyn wedi ei brofi o fewn asesiad capasiti, hefyd os yw oedolyn yn gwneud rhywbeth sydd yn ei rhoi mewn risg mae rhaid edrych ar hyn fel penderfyniad annoeth. Gweler fod gan oedolion yr hawl i wneud penderfyniadau annoeth mewn rhai sefyllfaoedd a ni fadra neb wneud dim byd am hyn. Efallai fod gan yr oedolyn yr galluedd i wneud y penderfyniad annoeth yma. Mae’r Ddeddf Galluedd Meddyliol (2005) yn honni fod unigolyn ddim yw cael ei drin fel nad ydynt yn gallu gwneud penderfyniad dim ond fod nhw wedi gwneud penderfyniad annoeth. Mae rhaid honni fod gan unigolyn y capasiti.

Gwahaniaeth arall sydd yn deillio rhwng maes oedolion a phlant ydi’r strwythur gwasanaeth. Gweler fod gan faes plant strwythur cadarn i ddilyn o fewn diogelu plant. Y gwahaniaeth ydi fod does yno ddim strwythur cadarn i ddilyn sydd yn plethu mewn gyda capasiti. Dydi capasiti ddim yn ffactor o fewn maes plant ond yn hanfodol o fewn maes oedolion. Gweler fod maes plant yn gweithio o fewn amserlen ble mae asesiadau yn gorfod cael ei wneud o fewn amserlen. 

440 Geiriau.

